MÄRTRITE HÄÄL
MÄRTER: 1. Usu pärast kannatav inimene 2. Inimene, kes sureb usu eest
Tänapäevalgi kiusatakse kristlasi taga
Väärkoheldakse
Vangistatakse
Piinatakse
Iga päev
"Pidage meeles vange,
nagu te oleksite kaasvangid ja kurja kannatajaid,
sest ka teie olete alles maises ihus." Heebrealastele 13:3
Põhja-Koread teatakse juba 1950'ndatest aastatest
kui kõige rangemat maad,
kus kristlus on keelatud ja on seda jätkuvalt.
Hiinas võeti 2018. a. veebruaris samuti vastu uus ususeadus,
mis muutis sealsete kristlaste olukorra veelgi hullemaks.
Minu tänaseks külaliseks
on Lõuna-Korea Märtrite hääle juht Eric Foley.
Tere tulemast saatesse, Eric Foley! - Tänan!
Alati tore olla koos teiega.
Kas te võiks alustuseks täpsustada, et te pole täna pidžaamas.
Teeme nii.
Kannan täna traditsioonilist Korea rüüd,
mis on väga mugav,
aga mida kantakse vaid olulistel puhkudel
nagu näiteks saates osalemine.
Nii et tegu on kultuurilise looga.
Mainisin juba sissejuhatuses,
et Põhja-Korea on aastakümneid olnud kristlaste suhtes karm riik.
Samas tegutseb seal väga tugev põrandaalune kogudus.
Tänu uuele ususeadusele on muutunud ka Hiina olukord.
Mis te arvate,
kas Põhja-Korea olukord on selle muutusega kuidagi seotud?
Usun küll
ja seda mitmel erineval moel.
Üks asi, mis on Hiinas viimaste aastate jooksul toimunud,
on see, et Hiina on visanud maalt välja üle 2000 Korea misjonäri.
Samas kui Hiinas on alati olnud rohkesti Korea kristlasi,
kes on tegutsenud põrandaaluselt, et toetada sealsete kristlaste tegevust.
Seda nii selleks, et jõuda põrandaaluste kogudusteni,
aga ka selleks, et toetada Põhja-Korea kogudust.
Hiina sai sellele pihta
ja on seetõttu need misjonärid maalt välja saatnud.
Seal on leidnud aset kultuurirevolutsioon.
Tänu kristlaste tagakiusule tekkis kodukoguduste liikumine
ja veel üks teine liikumine.
Millist tagakiusu Hiina kristlased kogevad?
Kui mõelda Hiina põrandaaluse koguduse
kõige raskemale ajale,
siis me pöördume sageli tagasi selle kultuurirevolutsiooni juurde,
sest see oli aeg,
mil kogu Hiina kristlik kogudus koges pidevat tagakiusu.
Kultuurirevolutsiooni lõppedes
kestis Hiina kristlaste tagakius küll edasi,
aga paljudes linnades palju leebemal ja harvemal kujul.
Hiinas oli isegi piirkondi,
kus põrandaalused kogudused said osta endale suuri hooneid,
et seal siis tegutseda.
Mis aga tänu uutele ususeadustele on al. 2018. a. veebruarist juhtunud,
on mõjuvõim kristlaste üle
on taaskord läinud kommunistliku keskpartei kätte.
Kui kultuurilise revolutsiooni ja uute ususeaduste vahelisel ajal
kehtestati teatud seadusi kas mõne provintsi
või konkreetse valitseja või linna põhiselt,
siis nüüd rakendatakse kiriku vastast strateegiat
Hiina kõige kõrgemal võimutasandil.
See tähendab aga taaskord
kristlaste pidevat survestamist, tagakiusu
ja nende suhtes kohaldatavaid piiranguid.
Nii mitteregistreeritud kui ka riigikirikute suhtes.
Tänu teie teenistusele ja võrgustiku kasutamisele
nii Põhja-Koreas kui Hiinas
omate te täpset infot kõige toimuva kohta.
Ühtlasi on Hiina kristlased võtnud teiega ühendust,
et kogeda rohkem teiepoolset abi.
Mis seda põhjustab?
Paljud suhted, mida me Põhja-Korea ja Hiina kristlastega omame,
tuginevad meiepoolsele küsimusele,
kuidas me saame neid kõige paremini aidata?
Sest me pole misjonärid.
Misjonärid sirutuvad inimesteni, kes pole veel kristlased,
aga nii Hiinas kui Põhja-Koreas
on ka väga tugevad põrandaalused kogudused.
Nii on meie asi teha nendega koostööd
ja toetada neid.
Kui küsime, kuidas saaksime neid kõige paremini aidata,
kuuleme Hiina poolt seda,
et Hiina kogudus on enam kui tuttav kõige tagakiusuga,
mida me näiteks telekas või internetis näeme.
Näiteks see, et kirikuhoonetelt kistakse riste maha
või kirikujuhte pannakse vangi.
Hiina kogudused on selles mõttes väga hästi paigas,
et taluda sellist tagakiusu.
Mida me aga kuuleme
kõigilt viielt suurimalt kodukoguduse võrgustikult Hiinas,
kes tegutsevad iseseisvalt,
et kõige olulisem teema,
millega tänapäeva Hiina kristlased silmitsi seisavad,
on see, et Hiina valitsus on lasknud käiku 2-osalise strateegia,
mille eesmärk on takistada usklike lastel
kasvada üles usklikena ja jääda selleks.
See strateegia kätkeb endas kahte osa.
1. osa on see, et Hiina valitsus tegutseb läbi Hiina politsei
ja läbi teiste valitsusüksuste,
et takistada laste osalemist ükskõik, millisel kiriklikul üritusel.
See ei puuduta vaid põrandaaluseid kogudusi,
aga ka riiklikult registreeritud kogudusi
ehk nö riigikirikuid.
Lastel ei lubata osaleda jumalateenistustel
ega käia piiblitundides või kiriku laagrites.
Nii et üks osa sellest strateegiast
on takistada lastel osaleda kiriku tegevustes.
Kui lapsed seda teevad ja kogudused seda lubavad,
saavad kogudused selle eest karistada.
2. osa sellest strateegiast puudutab Hiina koolisüsteemi,
kus õpetajad õpetavad,
et kristluse näol on tegu kurjust täis sektiga.
Üks lugu, mida oleme siin Soomes Märtrite häälega jaganud,
puudutab üht poissi, kes oli koolis.
Ta on pärit kristlikust perest ja ta on 7-aastane.
Ta tuli peale kooli koju,
kus talle oli õpetatud, et kristlus on kuri sekt
ja ta peab oma vanemate tegevusest teada andma.
Talle öeldi, et kristlased on vaimselt ebastabiilsed
ja ta vanemad võivad ta hüljata, kuna nad on ebastabiilsed kristlased.
Talle õpetati lausa, et ta vanemad võivad end põlema panna,
kuna nad kuuluvad sellesse kurjust täis sekti.
Nii et selline on see 2-osaline strateegia,
mille osas Hiina kristlased vajavad meie abi.
Nii loodavadki nad koostööle meiega,
et järgmine põlvkond Hiina kristlasi
kasvaks Hiina koguduse juhtideks ja mitte selle tagakiusajateks.
Kas nad käisid ka välja plaani, kuidas seda teostada?
Sageli need 5 peamist kodukoguduste võrgustikku Hiinas
mõtlevad erinevalt ja kasutavad erinevaid materjale.
Neil on sageli isegi erinevad uskumused ja rõhuasetused.
Antud juhul aga on kõigi võrgustike juhid
olnud ühel meelel,
et vanemad peaksid olema võimelised jüngerdama omaenda lapsi.
Meil on oluline mõista, et kõik Hiina kogudustes juhtunu
on paljuski sarnane sellele,
mis on juhtunud Lääne kogudustes ja võimalik, et Soomeski
ja ka meil Lõuna-Koreas,
et Hiina kogudused - sh põrandaalused,
on olnud valdavalt rajatud oma pastorite kui õpetajate ümber,
ja osavate pühapäevakooli õpetajate ümber.
Minevikus oli enam kui normaalne,
et Hiina kristlased õpetasid ise oma lapsi,
kuid peale kultuurirevolutsiooni on see oluliselt muutunud.
Mida enam Hiina ühiskond aktsepteeris kristlust,
seda enam tõusid esile suured megakogudused.
Täna aga on Hiina valitsus sulgemas neid megakogudusi,
saates nende pastoreid vangi.
Paljud nende pühapäevakooli õpetajad
on aga korealased, kes saadetakse maalt välja
nagu juba saate alguses mainisin.
Nii on kodukoguduste võrgustike juhid öelnud,
et nad peavad hakkama varustama tavalisi kristlastest lapsevanemaid,
et nad suudaks taaskord jüngerdada oma lapsi
nii nagu seda kord Hiina kogudustes tehti.
Ja selles osas nad paluvadki meie abi.
Ehk teisisõnu, kristlased võtavad tagasi vastutuse
jüngerdada ise oma lapsi? - Just nii.
See on plaan kui selline,
aga milline on Märtrite hääle osa või ülesanne selles plaanis?
Mu meelest on see võrratu plaan,
sest Hiina valitsusel on küll lihtne sulgeda mõni megakogudus
ja heita pastorid vangi,
aga kui vastutus jüngerdada oma lapsi läheb üle nende vanematele,
siis seda on Hiina valitsusel palju rasem peatada.
Ja samas on see palju efektiivsem, kas pole?
Sest me teame ka Piibli põhjal,
et see on vanemate vastutus jüngerdada oma lapsi.
Nii et programm, mida me toetame Hiina põrandaaluste kristlaste heaks,
kannab nime "Pühapäevakool karbis".
Tegu on väga lihtsate materjalidega,
millega kõik 5 peamist kodukoguduste võrgustikku Hiinas
on nõus.
Seda kahel põhjusel.
Tegu on materjalidega,
mis on Hiinas endiselt veel ametlikult kättesaadavad.
Hiina valitsus on peatanud
enamus kristlike õppematerjalide müümise,
samas kui osa kristlikke materjale on veel saadaval.
Mitte küll enam igal pool Hiinas,
aga teatud poodides siin-seal üle Hiina.
Nii et esimene punkt oli see,
et Hiina kristlastest juhid tahtsid leida materjale,
mis on endiselt saadaval ja mida saab osta kusagiltki Hiinas,
et neid siis üle Hiina jagada.
Teine oluline osa "Pühapäevakool karbis" strateegiast
puudutas seda,
et kõigi kodukoguduste võrgustike juhid
tahtsid leida materjalid, mida kõik võrgustikud juba kasutavad
ja millega ühiselt nõus on.
Kuna tegu on seaduslike materjalidega,
ei pea neid kusagil väljaspool Hiinat trükkima
ja maale sisse tooma.
Ka pole need materjalid kokku pandud
Soome, USA või Lõuna-Korea kristlaste poolt.
Tegu on materjalidega,
mis on Hiinas juba seaduslikult olemas.
Isegi, et mitte laiaulatuslikult.
Nii püüame me hetkel leida
5000 eksemplari "Pühapäevakool karbis",
kus iga selline karp on mõeldud 7-10 lapseni jõudmiseks.
Mis puudutab materjale seal karbis,
siis me paneme sinna
igatpidi seadusliku ja kättesaadava laste Piibli.
Me leidsime ka ühe videomonitori,
mida vanematel on väga lihtne kasutada.
Rääkides lapsevanematest,
siis mitte kõik neist pole kõrgelt haritud
Pekingis või Shanghais elavad isikud.
Me peame aitama ka selliseid vanemaid,
kes elavad kaugetes, kõrvalistes paikades,
kus haridustase on madal
ja kus tehnoloogia tundmine on pisut kasinam.
Nii et meil on see laste Piibel ja lihtsasti kasutatav videomonitor.
Meil on ka digitaalsed materjalid,
mis katavad 4-aastase õppeprogrammi
nii Vanast kui Uuest Testamendist.
Ja siis meil on vanematele veel muid abivahendeid.
Meil pole küll mingit suurt laohoonet,
kus neid pühapäevakooli karpe kokku panna.
Kui oleks, sulgeks Hiina valitsus hoobilt selle uksed.
Ühtlasi pole mul siin seda karpi ette näidata.
Põhjus on selles, et kui me näitaks neid materjale,
kannaks Hiina valitsus hoolt selle eest, et need kaoks müügilt.
Nii et see materjal on Hiinas juba kättesaadav?
Nii on.
Mitte laiaulatuslikult, aga teatud poodides,
kust neid osta saame.
Ja te plaan on panna kokku 5000 komplekti? - Just.
10'le lapsele?
Ühte komplekti saab kasutada 10 lapse puhul.
Nii et, kui meil on 5000 komplekti,
tähendab see 50 000 lapseni jõudmist
läbi tavaliste kristlastest vanemate.
Millist abi me saaks pakkuda Hiina põrandaalusele kogudusele?
See ongi koht, kus Märtrite Häälel on väga unikaalne roll täita,
sest me erineme tavapärastest misjoniorganisatsioonidest.
Me kuulame alati kohalikku kogudust, kus kristlasi taga kiusatakse
ja küsime, kuidas me neid aidata saame?
Selle "Pühapäevakool karbis" juures on hea asi see,
et Hiina kogudused teevad samuti oma osa,
et panna neid karpe kokku.
Ehk siis nad panustavad samuti nende ostmisse.
Kuna meil pole keskset laohoonet, on tegu väga keeruka projektiga,
kus sa pead ostma paar Piiblit siit ja 3 videoekraani sealt.
2 videoekraani ühest linnast ja 10 videoekraani teisest linnast.
Nii et tegu on väga laialdase projektiga.
Küll aga saab igaüks meist aidata katta ühe karbi kulu.
Olen kindel, et iga kristlane saab osaleda selles projektis.
Kui mõelda sellele, et iga selline "karp" maksab 75 USD
ja iga selline karp on mõeldud 7-lapsele,
siis me näeme, et iga lapseni jõudmine
läheb tegelikult maksma u 10 dollarit.
Usun, et iga siinne kristlane on võimeline sellesse panustama,
nii nagu iga koguduski,
et panna kokku vähemalt üks karp, kui mitte rohkem.
Oleme elevil sellest,
et Soome Märtrite Hääl on võtnud selle oma jõulu-projektiks.
Tegu on kingiga, mida saame teha Hiina kogudustele,
rahastades seda projekti,
aga samas kattes neid ka oma palvetega.
Sest küsimus pole vaid raha andmises,
et nad saaks neid karpe jagada,
vaid iga karbi kohale toimetamine vajab strateegilist plaani ja korraldust
Kogu see tegevus käib üle Hiina,
mistõttu vaja läheb nii raha kui palve katet.
Selle kampaania läbiviimiseks kulub u 12 kuud.
Tänu Soome Märtrite Häälele
saame me edastada läbi nende uudiskirja ja kodulehe
jooksvat infot selle kohta, kuidas neid karpe kasutatakse.
Eurodes rääkides oleks ühe sellise karbi hind 70 eurot,
mis katab selle pühapäevakooli karbi sisu.
Inimesed ütlevad vahel,
et neid Piibleid saaks palju odavama hinna eest trükkida.
Tõsi.
Samas tuleb meeles pidada,
et vastavalt Hiina uuele ususeadusele oleks see ebaseaduslik.
See on ka põhjus, miks see programm on nii oluline,
isegi, kui see tundub nii lihtsana,
sest see näitab, kui palju kodukoguduste võrgustike juhid
on kogu sellele loole mõelnud.
Nad kasutavad seaduslikke materjale ja jagavad neid läbi vanemate,
mistõttu Hiina valitsusel on võimatu selle programmi kasutamist takistada.
Ühtlasi aga pole selles midagi ebaseaduslikku.
Olen kindel, et Hiina valitsus tahaks sellele kriipsu peale tõmmata,
aga kasutades sellist levitamis-meetodit
ja seaduslikke materjale, mis pole lihtsalt kuskilt sisse toodud,
saame tegeleda projektiga, millest Hiina kogudustel on palju abi.
Mulle meeldib selline asjade korraldus,
kus pole mingit salajast materjalide smuugeldamist.
Lihtsalt raha kogumine kogu loo toetuseks.
Raha ülekanded Hiinasse on ju endiselt seaduslikud?
Samas nõuab seegi
teatud põrandaalust strateegiat ja tarkust, kuidas seda teha.
Põhjus, miks ühe karbi hind on 75 USD, on selles,
et enamus kulusid puudutavadki neid materjale,
kuna projekti üldkulud on äärmiselt madalad.
Samas aga peame siiski tagama ressursid
selle projekti koordineerimiseks, mida Hiina kogudused haldavad,
et materjalid ja rahad liiguks just nii nagu tarvis.
Hiina kontekstis võib 5000 karpi tunduda väga väikese arvuna,
aga esimene faas kogu projektist aitab meil logistika õigesti paika saada
et sealt edasi juba laiendada kogu tegevust.
Nii pole küsimus vaid ühekordses strateegias
või ühes projektis paljude seast.
Me alustame selle projektiga nende jõulude ajal,
julgustades ka kõiki siinseid kristlasi kaasa lööma.
See on ühtpidi kui uue programmi käivitamine,
aga samas tagasi pöördumine vana tuntud strateegia juurde,
mida Hiina kogudus kasutas enam kui sajandi,
et kristlus võiks kasvada.
Hiina kogudus ei kasvanud tänu megakogudustele
või välismaalt tulnud töötegijatele.
See kasvas tänu sellele,
et tavalised lapsevanemad jüngerdasid oma lapsi.
Hiina valitsus teab seda, mistõttu nad pingutavad selle nimel,
et peatada koguduse kasvu läbi laste mõjutamise.
Seetõttu peamegi seisma vastu ja varustama lapsevanemaid.
Saame kasutada seda kui pilootprojekti,
saades tagasisidet ja aruandeid selle kohta, kuidas see on käivitunud
ja millised on tulemused.
Nagu mainisite, kestab see projekt 12 kuud.
Jaa, esimene etapp on 12-kuuline,
millest püüame õppida erinevaid nüansse.
Samas püüamegi leida projekte, mida valitsusel oleks raske tuvastada
ja millele joon alla tõmmata.
Neil on lihtne heita koguduse juhte vangi
või kiskuda kiriku hoonetelt riste maha.
Kui aga õpetamis-vastutus saab suunatud tagasi vanematele,
on Hiina valitsusel seda palju raskem peatada.
Muidugi.
Palved selle kõige eest on samuti väga olulised,
sest me teame, et teatud kohtades võib salapolitsei ajada jälgi.
Absoluutselt!
Tahan julgustada kõiki siinseid kristlasi
panema oma käe kogu Hiina kaardile, kattes sellega kogu Hiina,
sest need 5000 pühapäevakooli karpi
jagatakse laiali igasse Hiina provintsi,
kus takistatakse lapsi osalemast kiriklikel üritustel
ja kus neile tehakse koolis kristluse-vastast propagandat.
Nii et pange oma käsi kogu Hiina kaardi üle
ja paluge, et Jumal kaitseks järgneva 4 aasta jooksul
kõiki sealseid kristlastest lapsevanemaid.
Sest need 4 aastat jüngerdavad nad oma lapsi,
läbides nii Vana kui Uue Testamendi.
Me peame mõistma, et see, mida olete täna jaganud,
on tegelikult väga ärevaks tegev sõnum.
Sõnum Hiina valitsuse plaanidest
lõigata kristlus tulevaste põlvede jaoks läbi.
Usun, et hea uudis on see, et Jumal ise on selle strateegia taga.
Isegi Hiina valitsus on tegelikult Jumala teenistuses.
Seda küll tahtmatult, püüdes peatada Tema tööd,
aga usun, et Jumal tahab muuta asju selliselt,
et vastutus laste jüngerdamise eest
läheks suurtelt megakogudustel tagasi lapsevanematele ja kodudesse.
See on selle programmi eesmärk
ja see on miski, mille täitumisele Hiina valitsus tahtmatult kaasa aitab.
Usun, et kuigi nad teevad seda olukorrast lähtuvalt,
siis siin läänes - vabadel maadel,
peab meil jaguma alandlikkust õppida sellest olukorrast.
Me oleme samas olukorras, kas pole?
Me sõltume väga paljugi kogudustest, et need jüngerdaks me lapsi.
Üks viis aga, kuidas saame Hiina koguduste projektist õppida,
on see, et nüüd on meie kord
võtta tagasi vastutus oma laste jüngerdamise eest.
Muidugi tahame me igal moel olla kaasas ka koguduse tegevustes,
aga me teame,
et Kristuse jüngriks saamine saab siiski alguse kodunt.
Läänes ja Soomes on tõesti nii,
et me oleme oma laste kristliku harimise
jätnud kiriku pühapäevakooli hooleks.
Samas kritiseerib avalik koolisüsteem üha enam ja enam kristlust.
Nii et vastutuse tagasi võtmine koju on ühtaegu väljakutse kui ka eeskuju,
isegi, et me hetkel ei koge veel sellist survestamist valitsuse poolt.
Kujutagem ette 5000 soomlasest kristliku lapsevanema väljakoolitamist,
et nad oleks oma laste peamiseks jüngerdajaks.
See oleks tohutu ettevõtmine,
aga Soomes saaks seda teha seaduslikult.
Hiinas tuleb seda teha varjatud kujul,
kasutades selleks samas seaduslikke materjale.
Ometi annaks Hiina valitsus endast kõik,
et aeglustada või takistada selle projekti teostumist.
Seetõttu on igapäevane palvekate Hiina kristlaste eest nii oluline,
pannes oma käe Hiina kaardi üle
ja õnnistades sealseid kristlastest vanemaid,
kes jüngerdavad oma lapsi.
Lapsed saavad jüngerdatud omaenda kodus.
Ja isegi, et nad kuulevad koolis, kui halb kristlus on,
peavad nad kodus kuulma,
et Kristus on ainus lootuse ja elu allikas.
Tegu on tõesti väga ärevust tekitava olukorraga.
Samas, kui mõned materjalid jõuaks Hiinasse ebaseaduslikult...
Ehk siis, on teil olemas ka plaan B,
mille raames smuugeldada kõik vajalik Hiinasse?
See on kõige parem osa
põrandaaluste kristlastega töötamise juures,
et neil on alati varuks plaan B, C ja D.
Kuid need kõik toimivad tuginedes samale kontseptsioonile,
mis tähendab seda, et selle asemel, et omada üht keskset jaotuspunkti
ja koguda suur hulk rahvast kokku,
me saadame need materjalid hoopis kodudesse,
kus vanemad võtavad täie vastutuse oma laste jüngerdamise eest.
Hea teada.
Lõpetuseks aga -
millise väljakutse tahaksite esitada siinsetele kristlastele?
Me oleme sisenemas aega,
kus paljud valitsused võtavad omaks sama lähenemisviisi.
Põhja-Korea, Hiina ja isegi Venemaa.
Oleme näinud olukordi, kus need valitsused on valmis
rajama nö riigikirikuid ehk ametlikke kirikuid,
öeldes, et meil valitseb usuvabadus.
Samas aga alluvad need riigikirikud alati riigi kõrgeimale võimule.
Siinsed kristlased peavad olema targad,
sest sellistes maades nagu Hiina ja isegi Põhja-Korea...
Põhja-Korea valitsus ütleb endiselt Lääne kristlastele:
"Muidugi tulge ja õpetage me riigikirikutes!"
Kuid me peame olema teadlikud, et need riigid on alati avatud
lääne riikidest tulevale kristlaste rahale
ja avatud koostööle riigikirikutega, kes alluvad kõrgeimale võimule.
Samas kõige olulisem asi, mida siinsed kristlased saavad teha,
on ehitada sildu.
Mitte läbi valitsuse, aga läbi me usuõdede- ja vendade,
keda kohalikud valitsused endiselt taga kiusavad.
Meil on viimase 12 kuu jooksul olnud Venemaal 159 kohtujuhtumit
baptistide, nelipühilaste ja evangeelsete usklike vastu.
Nii et siinsed kristlased peavad paluma
tarkuse ja tunnetusega.
Peame otsima ja toetama projekte, mis pole seotud riigikirikutega
või mis teevad abi saamiseks koostööd valitsusega.
Me peame tegema otsest koostööd põranda alla sunnitud kristlastega,
sest nende ülim allumine pole mitte valitsusele vaid Jeesusele
ja nemad on need, kes väärivad me tuge ja eestpalveid.
Ehk siis, me ei tohi lasta end petta valitsuste propagandal. - Just nii.
Nagu öeldud, siis see projekt "Pühapäevakool karbis"
on osa Soome Märtrite Hääle jõulukampaaniast.
Mida te veel lõpetuseks ütleks selle kohta?
Tegu on väga lihtsa projektiga.
Lausa nii lihtsa,
et iga siinne kristlane saab jagada sellest oma sõpradega
või oma pühapäevakooli tunnis.
Usun, et siinsed lapsedki võivad osaleda selles projektis,
et toetada Hiina lapsi.
Selle projekti sisu on lihtne mõista,
aga selle mõju saab olema ülilai.
Nii tahan julgustada teid, Aki,
aga kõiki meie vaatajaid ja siinseid kristlasi
osalema ja toetama kasvõi ühe karbi ostu.
Ja kui teil pole nii palju raha, toetage osaliseltki ühe karbi ostu.
Kuid toetagem seda abipalvet, mille Hiina kogudused on esitanud.
Tegu pole ühe või teise maa projektiga,
vaid Hiina põrandaaluse koguduse projektiga,
mistõttu toetagem siis seda.
Tegu on maailma suurima kogudusega,
mistõttu me kas aitame kaasa
suurima koguduse tagakiusajate põlvkonna esile tulekule,
või suurimale koguduse juhtide põlvkonna esile tulekule.
Meil on oma roll täita selles projektis.
Aitäh Eric selle ühtpidi muret tekitava uudise ees
ja samas võimaluse eest kaasas olla ja aidata
Hiina põrandaalust kogudust.
Aitäh! - Tänan!
Olge õnnistatud! - Teiegi!
Tõlge: Anne-Ly Raukas